0256.xml
جاپان کا شمالی کوریا پرعائد کچھ پابندیاں ہٹانے کا فیصلہ
ٹوکیو۔ 3 جولائی (اے پی پی) جاپان نے شمالی کوریا پرعائد کچھ پابندیاں ہٹانے کا فیصلہ کیا ہے جس کا مقصد شمالی کوریا میں 10 سال پہلے اغوا ہونے والے جاپانی شہریوں کے واقعہ کی تحقیقات کو دوبارہ شروع کرنا ہے۔ میڈیا رپورٹس کے مطابق جاپانی وزیراعظم شینزوایبے نے اپنے دور اقتدار میں ہی معاملے کو حل کرنے کا عزم ظاہر کیا ہے تاہم شمالی کوریا کے ساتھ قریبی مشاورت کو جاری رکھنا ایک مشکل ٹاسک قرار دیا جارہا ہے۔ رپورٹ کے مطابق شمالی کوریا نے رواں سال مئی میں جاپان کی طرف سے سفری پابندیوں سمیت دیگرمختلف شعبوں میں پابندیاں ہٹانے کی صورت میں تحقیقات دوبارہ شروع کرنے پر آمادگی ظاہر کی تھی اور اب جاپان نے پابندیاں ہٹانے کا فیصلہ کرلیا ہے تاہم جاپان شمالی کوریا کے میزائل تجربے اور جوہری پروگرام کے حوالے سے اپنے موقف پر قائم رہے گا۔
APP
03.07.14
0256p.xml
جاپان کا شمالی کوریا پرعائد بعض پابندیاں ختم کرنے کا فیصلہ شمالی کوریا کے بحری جہازوں کو اپنی بندرگاہیں استعمال کرنے کی اجازت دینگے،جاپانی وزیراعظم
ٹوکیو(مانیٹرنگ ڈیسک)جاپان کے وزیراعظم شینزوایبے نےکہا ہے کہ جاپان نے کئی عشرے قبل اغوا کئے گئے اپنے شہریوں کے معاملے کی دوبارہ تحقیقات شروع کرنے کے جواب میں شمالی کوریا پرعائد بعض پابندیاں ختم کرنے کا فیصلہ کیا ہے۔غیرملکی میڈیا کے مطابق ٹوکیو میں صحافیوں سے باتیں کرتے ہوئےانہوں نے کہا ہے کہ جاپان شمالی کوریا سے آنے اور جانے پر عائد سفری پابندیاں ختم کر دے گااور انسانی ہمدردی کے مقاصد کیلئے شمالی کوریا کے بحری جہازوں کو اپنی بندرگاہیں استعمال کرنے کی اجازت دے گا۔اس سے پہلے شمالی کوریا نے مئی میں ان جاپانی مغویوں کے بارے میں تحقیقات دوبارہ شروع کرنے پر رضا مندی ظاہر کی تھی جنہیں جاسوسی کے لئے تربیت دینے کی غرض سے 1970ور1980 کی دہائی میں اغواء کیا گیا تھا۔جس کے بدلے جاپان نے وعدہ کیا تھا کہ تحقیقات شروع ہوں گی تو کچھ پابندیاں ختم کر دی جائیں گی۔
daily_insaf
04.07.14